Gaur (Nepal)

Gaur er en kommune og et administrasjonssenter (by) i Rautahat-distriktet i Nepal. Byen ligger ved grensen som forbinder Nepal til India, via Bairgania. Gaur har eget tollkontrollpunkt. Dette er i det flate, tropiske slettelandet lengst i sør i landet.

Byen er hovedstad i Rautahat, som er en del av Sentralregionen og Narayani Sone. 

Befolkninga var i 2005 27 327.

I mars 2007 blei Gaur omtalt i pressa over hele verden fordi minst 28 mennesker blei massakrert her. Den såkalte Gaur-massakren skjedde da Nepals Kommunistiske Parti (maoistisk) og nasjonalistorganisasjonen Madhesi Janaadhikar Forum skulle holde hvert sitt massemøte i byen. Folk fra MJF-møtet angrep maoistenes massemøte og drepte minst 28 tilhengere og sympatisører. Noen blei skutt, men et flertall blei slått ihjel med bambusstenger.

Fra observatører på stedet blei det hevda at MJF hadde bestilt at kriminelle fra India skulle gjennomføre massemordene.

Massakren førte til kraftige reaksjoner i Nepal og internasjonalt.

 Referanser 
«Gaur» Nepal Traveller, 14. april 2020. Besøkt 2025-01-26


Kategori:Byer i Nepal